
**Zápis detí do materskej školy Košariská na školský rok 2024/2025**

Zápis detí do materskej školy Košariská (prijímanie žiadostí na prijatie dieťaťa do MŠ) na školský rok 2024/2025 sa uskutoční v termíne

**od 9. mája 2024 do 16. mája 2024**.

**PODMIENKY PRIJÍMANIA**

Podľa § 59 ods. 2 zákona č.245/2008 Z.z. o výchove a vzdelávaní (školský zákon)a o zmene a doplnení niektorých zákonov v znení neskorších predpisov sa na predprimárne vzdelávanie v materskej škole prednostne prijímajú:

a)  **deti, pre ktoré je predprimárne vzdelávanie povinné**

b)  **deti pokračujúce v plnení povinného predprimárneho vzdelávania,**


**c) deti ktoré majú právo na prijatie na predprimárne vzdelávanie , t.j. deti ktoré dovŕšia 4 roky do 31.augusta príslušného kalendárneho roka.**

Na **predprimárne vzdelávanie** sa prednostne prijímajú deti s trvalým pobytom v Košariskách, súrodenci detí ,ktoré už navštevujú MŠ alebo ZŠ v Košariskách.

**Podmienkou prijatia dieťaťa je zvládnutie základných hygienických a sebaobslužných návykov** (odplienkovanie, čiastočná samostatnosť pri jedení a obliekaní). Dodatočné zistenie ich nezvládania môže byť dôvodom na prerušenie dochádzky.

**Tlačivo  žiadosti o prijatie do MŠ**

* si môžete stiahnuť zo stránky obce Košariská
* osobne vyzdvihnúť v materskej škole
* vypísať priamo na webovej stránke materskej školy elektronickú prihlášku: <https://mskosariska.edupage.org/>



Dieťa sa do materskej školy prijíma na základe **písomnej žiadosti zákonného zástupcu**, ktorú predloží riaditeľke spolu s **potvrdením o zdravotnom stave dieťaťa** od všeobecného lekára pre deti a dorast. Súčasťou potvrdenia o zdravotnom stave dieťaťa je informácia lekára o **absolvovaní povinného očkovania**.

K žiadosti na pokračovanie plnenia povinného predprimárneho vzdelávania („odklad“) je potrebné doložiť písomný súhlas príslušného zariadenia výchovného poradenstva a prevencie a písomný súhlas všeobecného lekára pre deti a dorast.

Ak ide o dieťa so špeciálnymi výchovno-vzdelávacími potrebami, zákonný zástupca predloží okrem potvrdenia o zdravotnom stave dieťaťa i **vyjadrenie príslušného poradenského zariadenia.** V prípade  dieťaťa so zdravotným postihnutím (zmyslovým alebo telesným) rozhoduje riaditeľka o prijatí po vyjadrení príslušného odborného lekára.

Prijatie dieťaťa so špeciálnymi výchovno-vzdelávacími potrebami je možné v prípade, ak MŠ dokáže dieťaťu vytvoriť potrebné  materiálne, hygienické a iné špecifické podmienky.

Riaditeľka materskej školy Košariská **vydá rozhodnutie** o prijatí alebo neprijatí dieťaťa na predprimárne vzdelávanie do **30.6.2024.**

Anežka Kostercová

riaditeľka MŠ Košariská